Simone de Beauvoir

Simone de Beauvoir (9 Januari 1908 - 14 April 1986), dikenali sebagai tokoh feminisme moden dan ahli falsafah yang terkemuka pada awal abad ke-20 dan juga merupakan pengarang novel, esei, dan drama dalam bidang politik dan hal ehwal sosial. Beliau terkenal dengan penulisannya dalam politik, falsafah eksistensialisme, dan feminisme, terutamanya karyanya Le Deuxième Sexe yang diterbitkan pada tahun 1949.

Awal hidup dan pendidikan 
Simone de Beauvoir lahir tanggal 9 January 1908 dalam di Paris dalam sebuab keluarga borjuis; ayahnya Georges Bertrand de Beauvoir merupakan seorang setiausaha dalam firma perundangan manakala ibunya Françoise de Beauvoir (née Brasseur) merupakan anak kepada seorang pegawai bank.

Beliau meneruskan pengajian secara tidak rasmi di École Normale Supérieure sebagai persediaan memasuki peperiksaan pascagraduan penting di negara Perancis - agrégation - dalam bidang falsafah. Di universiti inilah beliau mula mengenali beberapa rakan sekelas yang kemudiannya masyhur, terutamanya Jean-Paul Sartre, Paul Nizan dan René Maheu.

Beauvoir mendapat ijazah dalam bidang falsafah daripada universiti terunggul di Perancis, Sorbonne, pada tahun 1929 di mana beliau lulus dengan cemerlang.

Kerjaya awal
Beliau bertugas sebagai guru di sekolah-sekolah menengah rendah di Marseille dan Rouen dari tahun 1931 hingga 1937, dan di Paris dari tahun 1938 hingga tahun 1943.

Bersama Sartre

Selepas Perang Dunia Kedua, beliau muncul sebagai para pejuang pergerakan eksistensialisme, bersama Jean-Paul Sartre dengan buku mereka, Les Temp Modernes.

Kematian 
Simone meninggal dunia pada tahun 1986 selepas jangkitan pneumonia. Beliau dikuburkan di sebelah Sartre di Tanah Perkuburan Montparnasse di Paris.

Selepas kematiannya, sumbangan beliau telah meninggalkan pengaruh yang berkekalan khususnya dalam pergerakan feminisme.

Bibliografi utama

Novel 
 1943 : L'Invitée
 1945 : Le Sang des autres
 1946 : Tous les hommes sont mortels
 1954 : Les Mandarins
 1966 : Les Belles Images

Cerita pendek 
 1967 : La Femme rompue
 1979 : Quand prime le spirituel

Karangan 
 1944 : Pyrrhus et Cinéas
 1947 : Pour une morale de l'ambiguïté
 1949 : Le Deuxième Sexe
 1955 : Privilèges
 1957 : La Longue Marche
 1970 : La Vieillesse
 1972 : Faut-il brûler Sade ?

Rujukan

Sumber
 Appignanesi, Lisa, 2005, Simone de Beauvoir, London: Haus, 
 Bair, Deirdre, 1990. Simone de Beauvoir: A Biography. New York: Summit Books, 
 Rowley, Hazel, 2005. Tête-a-Tête: Simone de Beauvoir and Jean-Paul Sartre. New York: HarperCollins.

Pautan luar
 Profil mengenai beliau di Internet Encyclopedia of Philosophy
 
Kelahiran 1908
Kematian 1986
Feminisme